PATVIRTINTA

Lentvario pradinės mokyklos

direktoriaus 2015 m. birželio 22 d.

įsakymu Nr. V-36

**LENTVARIO PRADINĖS MOKYKLOS NAUDOJIMOSI**

**BIBLIOTEKA TAISYKLĖS**

Lentvario pradinės mokyklos naudojimosi biblioteka taisyklės nustato skaitytojų aptarnavimo tvarką, skaitytojų teises, pareigas ir atsakomybę, bibliotekos teises ir pareigas.

**I. Bendroji tvarka**

1. Mokyklos bibliotekos knygų ir vadovėlių fondas yra mokyklos turtas ir juo gali naudotis visa mokyklos bendruomenė.
2. Naudojimasis biblioteka yra nemokamas.
3. Kiekvienas skaitytojas privalo susipažinti su bibliotekos taisyklėmis ir įsipareigoti jas vykdyti.
4. Skaitytojams į namus išduodama ne daugiau 5 spaudinių ir ne ilgesniam kaip 30 dienų laikotarpiui.

**II. SkaitytojŲ teisės**

1. Gauti išsamią informaciją apie bibliotekos fondą ir jos teikiamas paslaugas.
2. Naudotis visais turimais informacijos šaltiniais (spaudiniais, vadovėliais, periodiniais leidiniais).
3. Pateikti užklausą.

**III. SkaitytojŲ pareigos**

1. Tausoti ir saugoti knygas ir kitus spaudinius, negadinti bibliotekos inventoriaus.
2. Neišnešti knygų ir kitų spaudinių iš bibliotekos, jei knygos neįrašytos į skaitytojo formuliarą.
3. Nustatytu laiku grąžinti paimtas knygas ir kitus spaudinius.
4. Bibliotekos patalpose laikytis tylos, netrukdyti dirbti kitiems.
5. Bibliotekos patalpose nevalgyti, negerti, nešiukšlinti.
6. Nekeisti leidinių išdėstymo tvarkos atviruose fonduose.

**IV. SkaitytojŲ atsakomybė**

1. Nepataisomai sugadinęs spaudinį, skaitytojas privalo jį pakeisti tokiu pat arba bibliotekos pripažintu lygiaverčiu, arba atlyginti jo rinkos kainą.
2. Tyčia sugadinęs bibliotekos turtą ar pažeidęs bibliotekos taisykles, skaitytojas gali būti įspėtas, apie jo netinkamą elgesį pranešta mokyklos administracijai, tėvams ar globėjams.
3. Baigiantis mokslo metams mokiniai ir darbuotojai knygas ir vadovėlius grąžina į biblioteką nustatyta tvarka, o atostogų metu galima naudotis biblioteka.
4. Pabaigęs mokyklą arba nutraukęs mokymąsi joje, mokinys privalo atsiskaityti su biblioteka.

**V. Bibliotekos teisės**

1. Mokslų metų pabaigoje reikalauti iš mokinių atsiskaityti su biblioteka.
2. Apie neatsiskaičiusius su biblioteka pranešti mokyklos administracijai.

**VI. Bibliotekos pareigos**

1. Informuoti skaitytojus apie dokumentų fondus ir teikiamas paslaugas.
2. Užtikrinti galimybę skaitytojams naudotis bibliotekos fondais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_